Πανελλήνιος Σύνδεσμος Αμειβομένων Ποδοσφαιριστών

Ο Πανελλήνιος Σύνδεσμος Αμειβομένων Ποδοσφαιριστών Ποδοσφαιριστριών (Π.Σ.Α.Π.Π.) είναι το συνδικαλιστικό όργανο των Ελλήνων επαγγελματιών ποδοσφαιριστών. Ιδρύθηκε το 1976 και μέλη του είναι οι ποδοσφαιριστές των συλλόγων της Α1 Εθνικής και Α2 Εθνικής, καθώς και οι ποδοσφαιρίστριες που το επιθυμούν. Ο ΠΣΑΠΠ είναι μέλος της Παγκόσμιας Ομοσπονδίας Ποδοσφαιριστών (FIFPro).

 Ίδρυση  
Οι πρώτες διεργασίες έλαβαν χώρα με την έναρξη της αγωνιστικής περιόδου 1974-75. Στη Θεσσαλονίκη πρωτοστάτησαν οι Κούλης Αποστολίδης, Σταύρος Σαράφης, Άγγελος Σπυρίδων, Νίκος Κασάπης, Θωμάς Σεντελίδης, Νίκος Χρηστίδης, Γιώργος Κούδας, στη ζώνη Πάτρας-Ιωαννίνων οι Κώστας Λεβέντης, Ανδρέας Μιχαλόπουλος, Μανώλης Παππάς, Γιώργος Σιόντης, Κώστας Βέργος και στην Αθήνα οι Αριστείδης Καμάρας, Μίμης Παπαϊωάννου, Μίμης Δομάζος, Αντώνης Αντωνιάδης, Απόστολος Φίλης, Τάκης Οικονομόπουλος και Άγγελος Κρεμμύδας. Αποφασίστηκε να αρχίσει η ενημέρωση των συναδέλφων τους, συγκεκριμένα στα ξενοδοχεία που αποσύρονταν οι αποστολές των ομάδων, στις προπονήσεις και τους αγώνες.

Δημιουργήθηκαν δυο χωριστοί σύνδεσμοι, της Μακεδονίας με έδρα τη Θεσσαλονίκη και της Πελοποννήσου-Ηπείρου με έδρα την Πάτρα. Οι Μακεδόνες οργάνωσαν συγκέντρωση στο ξενοδοχείο Μακεδονία Παλλάς, όπου εγγράφηκαν 65 μέλη και ορίστηκε διοικούσα επιτροπή από τους Αποστολίδη, Σαράφη, Κασάπη, Σπυρίδωνα και Σεντελίδη. Ο Σύνδεσμος Αμειβομένων Ποδοσφαιριστών Πελοποννήσου-Ηπείρου (ΣΑΠΠΗ) στεγάστηκε στην Πάτρα (Μουρούζη 51) και τον αποτέλεσαν 69 παίκτες παίκτες από τους συλλόγους Παναχαϊκή, ΠΑΣ Γιάννινα, ΠΣ Καλαμάτα, Παναρκαδικός και ΑΠΣ Πάτραι. Την Τετάρτη 17 Σεπτεμβρίου 1975 και μετά τον αγώνα του κυπέλλου Κυπελλούχων που έγινε στην Πάτρα Παναθηναϊκός-Τσβικάου Ανατολικής Γερμανίας, πραγματοποιήθηκε η πρώτη συγκέντρωση εκπροσώπων Πελοποννήσου-Ηπείρου, αναπτύχθηκαν οι σκοποί και οι στόχοι του ΣΑΠΠΗ και ορίστηκε διοικούσα επιτροπή από τους Λεβέντη, Μιχαλόπουλο, Παππά, Σιόντη, Βέργο.

Στη συνέχεια ακολούθησε η δημιουργία του συνδέσμου με πανελλήνια εμβέλεια. Οι τρεις εκπρόσωποι Καμάρας, Αποστολίδης και Λεβέντης, αποφάσισαν όπως το εναρκτήριο συνέδριο πραγματοποιηθεί στην Πάτρα και συγκεκριμένα την Τρίτη 28 Οκτωβρίου, εθνική εορτή, στο ξενοδοχείο Αχαΐα Μπιτς. Για την ίδια ημέρα προγραμματίστηκαν επίσης δύο αγώνες. Ο ένας μεταξύ αποδεσμευμένων ποδοσφαιριστών, στους οποίους δεν επιτρεπόταν τότε να μεταγραφούν σε ερασιτεχνικά σωματεία, που έλαβε χαρακτήρα διαμαρτυρίας για το άδικο μέτρο και τελικά συνέβαλε στη δικαίωσή τους. Στη δεύτερη συνάντηση αναμετρήθηκαν οι επίλεκτοι Βορρά και Νότου, ενώ τιμητικές διακρίσεις για την προσφορά τους στο ελληνικό ποδόσφαιρο έλαβαν οι Παπαϊωάννου, Δομάζος, Χάιτας και οι βετεράνοι Γκίκας της Παναχαϊκής και Καμάρας. Οι αγώνες τελέστηκαν υπό την αιγίδα του δήμου Πατρέων και ο Δήμαρχος Θεόδωρος Άννινος αθλοθέτησε κύπελλο. Το πρώτο αυτό πανελλήνιο κάλεσμα ξεπέρασε κάθε προσδοκία, με 155 παίκτες που εκπροσωπούσαν σχεδόν όλες τις ομάδες της χώρας και μερικοί συνοδευόμενοι από τις οικογένειές τους, να συγκεντρώνονται στις 12:00 το μεσημέρι σε αίθουσα του ξενοδοχείου για τις αρχαιρεσίες. Το καταστατικό με τους σκοπούς και στόχους του ΠΣΑΠ υπογράφηκε από τα 45 ιδρυτικά μέλη:40 χρόνια Π.Σ.Α.Π., ιστότοπος ΠΣΑΠ 

 Ονοματεπώνυμο   Κώστας Αϊδινίου  29 Αντώνης Αντωνιάδης  19 Κούλης Αποστολίδης  45 Χρήστος Αρβανίτης  41 Γιώργος Βασιλόπουλος  32 Γιώργος Βλάχος  23 Νίκος Γιούτσος  39 Γιάννης Γκαϊτατζής  36 Χάρης Γραμμός  27 Γιώργος Δέδες  2 Μήτσος Δημητρίου  22 Μίμης Δομάζος  20 Κώστας Ελευθεράκης  25 Τάκης Ελευθεριάδης  43 Σάκης Ζαρζόπουλος  3

 Ονοματεπώνυμο   Στέφανος Θεοδωρίδης  4 Άνθιμος Καψής  21 Ζαφείρης Κάκαρης  14 Πέτρος Καραβίτης  30 Κυριάκος Κουρέας  42 Άγγελος Κρεμμύδας  37 Μιχάλης Κρητικόπουλος  34 Γιάννης Κυράστας  35 Βασίλης Κωνσταντίνου  26 Τάσος (Κωνσταντίνου)  9 Κώστας Λαγός  18 Κώστας Λεβέντης  44 Κώστας Λιόλιος  33 Βασίλης Μωραϊτέλης  13 Λάκης Νικολάου  5

 Ονοματεπώνυμο   Τάκης Παπαδημητρίου  24 Μίμης Παπαϊωάννου  1 Αλέκος Παπασίκας  17 Λευτέρης Πουπάκης  31 Πέτρος Ραβούσης  6 Βασίλης Σιώκος  28 Γιώργος Σκρέκης  7 Λάκης Στεργιούδας  11 Σπύρος Στεφανίδης  10 Απόστολος Τόσκας  8 Τόλης Τσιρογιάννης  16 Απόστολος Φίλης  15 Τότης Φυλακούρης  40 Στάθης Χάιτας  12 Τάκης Χατζηιωάννογλου  38

ποδοσφαιριστές των ΑΕΚ (α/α 1-11), Πανιωνίου (12-18), Παναθηναϊκού (19-27), Ολυμπιακού Πειραιώς (28-36), Εθνικού Πειραιώς (37-43) και τους Αποστολίδη του ΠΑΟΚ και Λεβέντη της Παναχαϊκής ως εκπροσώπους Μακεδονίας και ΣΑΠΗΗ αντίστοιχα. Μέχρι την ημέρα σύγκλησης της γενικής συνέλευσης, όπου και θα εκλέγονταν το πρώτο διοικητικό συμβούλιο, ορίστηκε προσωρινή διοικούσα επιτροπή από τους Μίμη Δομάζο, Μίμη Παπαϊωάννου, Αντώνη Αντωνιάδη, Κούλη Αποστολίδη, Γιάννη Γκαϊτατζή, Τάκη Οικονομόπουλο και Κώστα Λεβέντη. Νομικός σύμβουλος ορίστηκε ο Αριστείδης Καμάρας, δικηγόρος. 

Στις 2 Ιουνίου 2021, ανακοινώθηκε η ιστορική απόφαση ώστε από την αγωνιστική περίοδο 2021–2022 μέλη του Συνδέσμου να μπορούν να γίνονται και οι γυναίκες ποδοσφαιρίστριες, κάτι που οδήγησε σε τροποποίηση του καταστατικού και την αλλαγή της επωνυμίας από ΠΣΑΠ σε ΠΣΑΠΠ. 

 Αποστολή 
Βασικούς στόχους του ΠΣΑΠ, όπως αυτοί αναφέρονται στο καταστατικό του Συνδέσμου, αποτελούν οι:

 συνένωση όλων των Ελλήνων αμειβομένων ποδοσφαιριστών για την από κοινού αντιμετώπιση των επαγγελματικών προβλημάτων του ελληνικού ποδοσφαίρου και του αθλητισμού μας γενικότερα
 ανάπτυξη του αθλητικού πνεύματος, της ευγενικής άμιλλας, της συναδελφικής αλληλεγγύης και αλληλοβοήθειας των μελών του
 εξύψωση του ηθικού, του πνευματικού και κοινωνικού επιπέδου των Ελλήνων ποδοσφαιριστών και η αξιοποίηση των αρετών τους
 αναγνώριση των αμειβομένων ποδοσφαιριστών ως ιδιαίτερου κλάδου επαγγελματιών και η ανάλογη αντιμετώπισή τους από την Πολιτεία, με την κατάταξη του επαγγέλματος στα βαριά και ανθυγιεινά
 ασφάλιση των αμειβομένων ποδοσφαιριστών με την δημιουργία σχετικού φορέα, που θα καλύπτει την ιατροφαρμακευτική περίθαλψη  και στα μέλη των οικογενειών τους και θα παρέχει σύνταξη κατά την αποχώρηση από την αγωνιστική δράση – είτε λόγω ηλικίας, είτε λόγω σοβαρού ατυχήματος. Ακόμα, η παροχή εφ΄ άπαξ ενίσχυσης ή εκτάκτων ειδικών βοηθημάτων, προς αναξιοπαθούντες ή ατυχήσαντες
 καθιέρωση ελεύθερων μεταγραφών και γενικά μετακινήσεων αμειβομένων ποδοσφαιριστών κατά τα διεθνώς κρατούντα και η δημιουργία των αναγκαίων όρων και συνθηκών ελεύθερης διάθεσης και προσφοράς των υπηρεσιών τους
 κατάργηση κάθε διάταξης που περιορίζει τις αμοιβές των μελών του, σαν αντικείμενη και στη γενική αρχή του Δικαίου, συνταγματικώς κατοχυρωμένη και στην όλως εξαιρετική φύση των υπηρεσιών των ποδοσφαιριστών, σε συνάρτηση με τη διάρκεια της δυνατότητας προσφοράς τους
 καθιέρωση διεξαγωγής τιμητικού αγώνα για τον αμειβόμενο ποδοσφαιριστή που συμπλήρωσε δεκαετή πλήρη δράση, ή ανάλογο αγώνα για τον αποχωρούντα από την ενεργό δράση
 ελεύθερη είσοδος των διεθνών ποδοσφαιριστών σ΄ όλους τους αγωνιστικούς χώρους
 προστασία των μελών από τις αυθαιρεσίες των διοικήσεων των συλλόγων και της ηγεσίας του ελληνικού ποδοσφαίρου, με τη συμμετοχή μέλους της διοίκησης του Συνδέσμου στα πειθαρχικά συμβούλια ή επιτροπές
 άμεση συνεργασία μετά των άλλων επαγγελματιών του ποδοσφαίρου (προπονητών, φυσιοθεραπευτών, μασέρ) ή Συνδέσμων άλλων αθλημάτων, για την ευχερέστερη και αρτιότερη αντιμετώπιση των θεμάτων του ελληνικού αθλητικού κόσμου».      

 Δραστηριότητες 
 Γιορτή του ποδοσφαιριστή
 Έκδοση του βιβλίου Οι Κορυφαίοι των Γηπέδων
 Βραβεία πρώτων σκόρερ περιόδου στις επαγγελματικές κατηγορίες
 Βραβείο πολυτιμότερου παίκτη κάθε αγωνιστικής της Σούπερ Λιγκ (MVP ΟΠΑΠ) 
 Βραβείο καλύτερου γκολ κάθε αγωνιστικής της Σούπερ Λιγκ (Best Goal ΟΠΑΠ)
 Συγκρότηση μικτής ομάδας ΠΣΑΠ.

 Διατελέσαντες πρόεδροι 

 Κώστας Λεβέντης
 Αντώνης ΑντωνιάδηςΑντώνης Αντωνιάδης, tanea.gr
 Λάκης ΣημαιοφορίδηςΛάκης Σημαιοφορίδης: Πού είναι τώρα;, fouit.gr

 Αντώνης ΝικοπολίδηςΟ Νικοπολίδης νέος πρόεδρος του ΠΣΑΠ , acadimies.gr
 Στέλιος ΓιαννακόπουλοςΝέος πρόεδρος στον ΠΣΑΠ ο Στέλιος Γιαννακόπουλος, contra.gr

 Κώστας ΠούλιοςΚάθετα αρνητικός ο ΠΣΑΠ για τις 60 δόσεις!, pressaris.gr
 Κώστας ΧαλκιάςΝέος Πρόεδρος του ΠΣΑΠ ο Κώστας Χαλκιάς, ιστότοπος ΠΣΑΠ

 Σάκης ΔημόπουλοςΤο νέο Διοικητικό Συμβούλιο του Π.Σ.Α.Π., ιστότοπος ΠΣΑΠ
 Παναγιώτης Κόρμπος.Νέος Πρόεδρος του Π.Σ.Α.Π. ο Παναγιώτης Κόρμπος, ιστότοπος ΠΣΑΠ

 Διοικητικό συμβούλιο 
Τετραετής θητείας και 9μελές
.Π.Σ.Α.Π. > Δ.Σ. Π.Σ.Α.Π., ιστότοπος ΠΣΑΠ Επανεκλογή της Διοίκησης του Π.Σ.Α.Π., ιστότοπος ΠΣΑΠ

 Πρόεδρος  Γιώργος Μπαντής Αντιπρόεδρος  Δημήτρης Κουρμπέλης Γενική Γραμματέας  Χαρούλα Δημητρίου  Ταμίας  Χρήστος Τασουλής Ειδικός Γραμματέας  Χρήστος Γρομητσάρης Υπεύθυνη Ανάπτυξης Ποδοσφαίρου Γυναικών  Ελένη Κακαμπούκη Υπεύθυνος Επικοινωνίας Ποδοσφαιριστών  Ξενοφών Πάνος

 Ειδικοί Σύμβουλοι  Γιώργος Μασούρας Τάσος Μπακασέτας

 Δείτε επίσης 
 Ποδοσφαιρικά βραβεία ΠΣΑΠ
Ρεκόρ και στατιστικά του ελληνικού ποδοσφαίρου

 Σημειώσεις 

 Παραπομπές 

 Εξωτερικοί σύνδεσμοι 



Κατηγορία:Ποδόσφαιρο στην Ελλάδα
Κατηγορία:Συνδικαλιστικές οργανώσεις στην Ελλάδα